
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση Αρμοδιότητας Υφυπουργού Εθνικής Ά¬ 
μυνας στους Αρχηγούς των Γενικών Επιτελείων 


των Ενόπλων Δυνάμεων στον Γενικό Διευθυντή 
ΕΠΥΕΘΑ και στον Πρόεδροτου Αναθεωρητικού Δι¬ 
καστηρίου. 1 

Καθορισμός ύψους μηνιαίου ειδικού επιδόματος 
(αντισταθμίσματος) του άρθρου 8 παράγρ. 2 του 
Ν. 2430/1996 ΦΕΚ 156/10.7,96 τ.Α', διαδικασία κα¬ 
ταβολής αυτού και τρόπος διαχείρισης του ειδικού 

λογαριασμού. 2 

Τροποποίηση συγκρότησης του Δ.Σ. του Εθνικού Ιν¬ 
στιτούτου Εργασίας. 3 

Αντικατάσταση μελών του Διοικητικού Συμβουλίου 
του Ελληνικού Ινστιτούτου Διεθνούς και Αλλοδα¬ 
πού Δικαίου. 4 


Καθορισμός του αριθμού των απολυθεισών καθαρι¬ 
στριών (Ν. 1882/90), που θα επαναπροσληφθούν 
στο Υπουργείο Μεταφορών και Επικοινωνιών, ε¬ 
ντός του δευτέρου εξαμήνου του έτους 1996. 

Μεταβίβαση αρμοδιοτήτων τροποποιήσεων εγκεκρι¬ 
μένου σχεδίου πόλεως και πολεοδομικών εφαρμο¬ 
γών στο Δήμο Ρόδου (Ν. Δωδεκανήσου). 

Ψήφιση καταστατικού του Νομικού Προσώπου «Δω¬ 
δεκάνησα 50 χρόνια και συγκρότηση Οργανωτικής 
Επιτροπής. 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ.010/129207/Σ· 2915 (1) 

Μεταβίβαση Αρμοδιότητας Υφυπουργού Εθνικής Άμυ¬ 
νας στους Αρχηγούς των Γενικών Επιτελείων των 
Ενόπλων Δυνάμεων στον Γενικό Διευθυντή ΕΠΥΕΘΑ 
και στον Πρόεδρο του Αναθεωρητικού Δικαστηρίου. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Το άρθρο 7 παράγραφος 2 του Ν. 2292/95 «Οργά¬ 
νωση και λειτουργία Υπουργείου Εθνικής Αμυνας, διοί¬ 
κηση και έλεγχος των Ενόπλων και άλλες διατάξεις 
(ΦΕΚ35Α'). 

2. Το άρθρο 96 του Π.Δ. 92/94 «Κωδικοποίηση σε ενιαίο 
κείμενο των διατάξεων της Νομοθεσίας για την εκλογή 
Βουλευτών» (ΦΕΚ 69Α'), 

3. Την υπ’ αριθμ. Πρωτ. 20341/7.3.1996 Κοινή Απόφαση 
Πρωθυπουργού και Υπουργού Εθνικής Άμυνας για «Ανά¬ 


θεση αρμοδιοτήτων Υπουργού Εθνικής Άμυνας στον Υ¬ 
πουργό Εθνικής Άμυνας» (ΦΕΚ 164Β'). 

4. Το Π.Δ. 393/95 «Επιτελείο Υπουργού Εθνικής Άμυ¬ 
νας» (ΦΕΚ218Α'). 

5. Το Ν. 2304/95 «Κώδικας Δικαστικού Σώματος Ενό¬ 
πλων Δυνάμεων» (ΦΕΚ 83Α'). 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

ΑΡΘΡΟ 1 

Μεταβιβάζουμε στους Αρχηγούς ΓΕΕΘΑ, ΓΕΣ, ΓΕΝ, 
ΓΕΑ στον Γενικό Διευθυντή ΕΠΥΕΘΑ και στον Πρόεδρο 
του Αναθεωρητικού Δικαστηρίου την αρμοδιότητα χορή¬ 
γησης αδειών, σε περίπτωση κατεπείγουσας ανάγκης, 
στο διάστημα που μεσολαβεί από την προκήρυξη των ε¬ 
κλογών μέχρι και την ημέρα της ψηφοφορίας, για το υπα¬ 
γόμενο σ’ αυτούς Στρατιωτικό και Πολιτικό Προσωπικό 
καθώς και για τους Δικαστικούς Λειτουργούς του Δικα¬ 
στικού Σώματος των Ενόπλων Δυνάμεων. 

ΑΡΘΡΟ 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1996 

ο ΥΦΥΠΟΥΡΓΟΣ 

ΝΙΚΟΛΑΟΣ ΚΟΥΡΗΣ 

♦ 

Αριθ.2055818/8620/022 (2) 

Καθορισμός ύψους μηνιαίου ειδικού επιδόματος (αντι¬ 
σταθμίσματος) του άρθρου 8 παράγρ. 2 του Ν. 
2430/1996 ΦΕΚ 156/10.7.96 τ.Α'. διαδικασία καταβο¬ 
λής αυτού και τρόπος διαχείρισης του ειδικού λογα¬ 
ριασμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΧΩΔΕ 

Έχοντας υπόψη: 

1. Τις διατάξεις του άρθρου 8 παράγρ. 2 του Ν. 
2430/1996 ΦΕΚ 156/10.7.1996 τ.Α' από τη διατύπωση των 
οποίων προκύπτει ότι από το σύνολο των πιστώσεων που 
προβλέπονται κάθε χρόνο στα προγράμματα Δημοσίων 
Επενδύσεων του Υπουργείου Εθνικής Οικονομίας και 
διατίθενται για την εκπόνηση μελετών και την κατασκευή 
Δημοσίων Έργων, καταβάλλεται ειδικό επίδομα σε ποσο¬ 
στό 7%οτου ετήσιου ορίου πληρώμώντων πιστώσεων αυ¬ 
τών, σε όλους τους μηχανικούς, διπλωματούχους Ανω- 
τάτων Εκπαιδευτικών Ιδρυμάτων που υπηρετούν ως μό- 

νιμοι ή συμβασιούχοι αορίστου χρόνου υπάλληλοι, στο 
Δημόσιο, στα νομικά πρόσωπα δημοσίου δικαίου, στις 
Νομαρχιακές Αυτοδιοικήσεις και στους Οργανισμούς Το¬ 
πικής Αυτοδιοίκησης. 

2. Τις διατάξεις του άρθρου 60 του Ν. 2362/95 ΦΕΚ 
247/27.11.95 τ.Α. 

3. Τις διατάξεις του άρθρου 29Α του Ν. 2081/92 ΦΕΚ 
154/10.9.92τ.Α'. 

4. Την ανάγκη παροχής κινήτρων προσέλκυσης ικανών 
επιστημόνων, διπλωματούχων μηχανικών στη Δημόσια 
Διοίκηση και εξάντληση της θητείας τους, την κατοχή και 
αποκλειστική χρήση στην υπηρεσία της άδειας άσκησης 
επαγγέλματος, τις αυξημένες ευθύνες στην εκπόνηση με¬ 
λετών, την ανάθεση και κατασκευή των δημοσίων έργων 
και γενικότερα για την υλοποίηση του προγράμματος δη¬ 
μοσίων επενδύσεων και για την ταχύτερη απορρόφηση 
των διασφαλισμένων κοινοτικών και εθνικών πόρων, απο¬ 
φασίζουμε: 

1. Καθορίζουμε το ύψος του μηνιαίου ειδικού επιδόμα¬ 
τος (αντισταθμίσματος) που προ βλέπεται, στις διατάξεις 
του άρθρου 8, παράγρ. 2 του Ν. 2430/1996 στο ποσό που 
προκύπτει από την εφαρμογή του μαθηματικού τύπου: 

ΣΠ 

ΜΕ -: 12 όπου 

ΔΣ 

ΜΕ = Το Μηνιαίο Επίδομα 

ΣΠ = Το Συνολικό Ποσό που εγγράφεται στην Ειδική 
Συλλογική Απόφαση. 

ΣΔ = Ο Συνολικός αριθμός Δικαιούχων υπαλλήλων και 

12 = Οι μήνες που αντιστοιχούν στη χρονική διάρκεια 
ισχύος της Ειδικής Συλλογικής Απόφασης. 

Ο αριθμός των δικαιούχων θα βεβαιωθεί στην πρώτη ε¬ 
φαρμογή με πίνακα που θα καταθέσει η διοίκηση της ΕΜ- 
ΔΥΔΑΣ στη Δ/νση Οικονομικού αλλά και με βεβαίωση της 
Δ/νσης Οικονομικού για τον αριθμό των υπαλλήλων της 
που έχουν την ευθύνη διαχείρισης του σχετικού λογαρια¬ 
σμού. Αν για την απρόσκοπτη καταβολή του ειδικού επιδό¬ 
ματος απαιτείται ενίσχυση του τμήματος οικονομικής διοί¬ 
κησης απόκειται στην κρίση του προϊσταμένου της Δ/νσης 
Οικονομικού της Γ.Γ.Δ.Ε. να ενεργήσει τις αναγκαίες μετα¬ 
κινήσεις από τα άλλα τμήματα της ^νσης αυτής ή να ζητή¬ 
σει μετακινήσεις υπαλλήλωνμ από άλλες Δ/νσεις. 

2. Το ειδικό αυτό επίδομα (αντιστάθμισμα) καταβάλεται 
ισόποσα στους μηχανικούς διπλωματούχους Ανωτάτων 
Εκπαιδευτικών Ιδρυμάτων, που υπηρετούν ως μόνιμοι και 
συμβασιούχοι αορίστου χρόνου υπάλληλοι, στο Δημόσιο, 
στα Ν.Π.Δ.Δ., στις Νομαρχιακές Αυτοδιοικήσεις και 
στους ΟΤΑ. 

3. Το ίδιο ειδικό επίδομα καταβάλεται στον προϊστάμεν 
της Διεύθυνσης Οικονομικού, της Γενικής Γραμματείας 
Δημοσίων Έργων του ΥΠΕΧΩΔΕ, τον προϊστάμενο και 
στους υπαλλήλους του τμήματος Οικονομικής Διοίκησης 
της Διεύθυνσης αυτής, στον προϊστάμενο της Γενικής Δι¬ 
εύθυνσης Διοίκησης και Προγράμματος και στους υπαλ¬ 
λήλους Ανωτάτων Εκπαιδευτικών Ιδρυμάτων της ^νσης 
Νομοθετικού Συντονισμού της Γενικής Γραμματείας Δη¬ 
μοσίων Έργων, ως αντιστάθμισμα στην πρόσθετη εργα¬ 
σία διαχείρισης του ειδικού αυτού επιδόματος. 

4. Το ειδικό αυτό επίδομα δεν καταβάλλεται στο προ¬ 
σωπικό των εξαιρέσεων που προ βλέπονται στις διατάξεις 
των περιπτώσεων που προβλέπονται στις διατάξεις των 
περιπτώσεων γ', δ', ε^ κ, ια^ ιβ', ιγ" και ιδ'της παραγράφου 
2του άρθρου 14του Ν. 2190/1994 (ΦΕΚ28Α') καθώς και 
στο προσωπικό με σχέση εργασίας ορισμένου χρόνου. 

5. Η δαπάνη που απαιτείται για την καταβολή του ειδι¬ 
κού επιδόματος (αντισταθμίσματος) προϋπολογίζεται 
στο ποσό των πέντε (5) δισεκατομμυρίων δραχμών και κα¬ 
λύπτεται για το έτος 1996 από το προϊόν του ειδικού ε¬ 
ντόκου λογαριασμού τράπεζας που λειτουργεί νόμιμα 
στην Ελλάδα και θα επιλεγεί με σχετικό διαγωνισμό και 
στον οποίο θα μεταφέρονται κάθε δίμηνο από τις εγγε¬ 


γραμμένες για το σκοπό αυτό πιστώσεις του προγράμμα¬ 
τος Δημοσίων Επενδύσεων του Υπουργείου Εθνικής Οι¬ 
κονομίας, με αποφάσεις των Υπουργών Εθνικής Οικονο¬ 
μίας και Περιβάλλοντος, Χωροταξίας και Δημοσίων Έρ¬ 
γων. 

6. Η πληρωμή του ειδικού επιδόματος θα ενεργείται κά¬ 
θε δίμηνο με εντολή του προϊσταμένου της Δ/νσης Οικο¬ 
νομικού προς την Τράπεζα που θα επιλεγεί σε σχετικό δια¬ 
γωνισμό και με βάση ειδική κατάσταση του προϊσταμένου 
του τμήματος οικονομικής διοίκησης, που περιέχει το ο¬ 
νοματεπώνυμο του δικαιούχου, την υπηρεσία που υπηρε¬ 
τεί ο δικαιούχος, το ακαθάριστο ποσό, τις νόμιμες υπέρ 
τρίτων κρατήσεις, και το καθαρό ποσό που θα καταβάλλει 
η τράπεζα στους δικαιούχους σε πίστωση των ατομικών 
λογαριασμών που έχουν ανοιχθεί με το αυτόματο σύστη¬ 
μα οη Ιίηβ. 

7. Δικαιολογητικά διαχειριστικής τακτοποίησης των 
πληρωμών είναι, η ειδική κατάσταση των δικαιούχων υ¬ 
παλλήλων, η εντολή πληρωμής προς την τράπεζα και α¬ 
ντίγραφο της κίνησης του λογαριασμού που εκδίδεται α¬ 
πό την τράπεζα. Τα δικαιολογητικά αυτά διαβιβάζονται 
στην Υπηρεσία Δημοσιονομικού Ελέγχου, μετά το τέλος 
των πληρωμών, για να ακολουθήσει ο προβλεπόμενος κα¬ 
τασταλτικός έλεγχος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Αυγούστου 1996 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΟΝ ΕΡΓΩΝ 

ΑΛΕΞ. ΠΑΠΑΔΟΠΟΥΛΟΣ ΚΩΝ. ΛΑΛΙΩΤΗΣ 

-Φ- 

Αοιθ. 93316 (3) 

Τροποποίηση συγκρότησης του Δ.Σ. του Εθνικού Ινστι¬ 
τούτου Εργασίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

2) Τις διατάξεις του άρθρου 1 παρ. 10 του Ν. 2150/93 «Ε¬ 
θνικό Ινστιτούτο Εργασίας». 

3) Την αρ. 91840/22.3.1994 απόφαση «Συγκρότηση σε 
σώμα του Διοικητικού Συμβουλίου του Εθνικού Ινστιτού¬ 
του Εργασίας», όπως τροποποιήθηκε με την αρ. 
96491/28.12.95. 

4) Την από 1.7.96 παραίτηση της εκπροσώπου της 
Γ.Σ.Ε.Ε. ΠόπηςΤσουκάτου. 

5) Τα αριθμ. 2075 και 2268/96 έγγραφα της Γ.Σ.Ε.Ε. με 
τα οποία προτείνεται η αντικατάσταση της παραπάνω εκ¬ 
προσώπου και αντιπροέδρου του Εθνικού Ινστιτούτου 
Εργασίας, αποφασίζουμε: 

Τροποποιούμε την 96491/28.12.95 απόφασή μας κατά 
το μέρος που αφορά την εκπρόσωπο της Γ ενικής Συνο¬ 
μοσπονδίας Εργατών Ελλάδας και Αντιπρόεδρο του Διοι¬ 
κητικού Συμβουλίου του Εθνικού Ινστιτούτου Εργασίας 
και ορίζουμε αντί της Πόπης Τσουκάτου το Δημήτριο 
Τσουκαλά με αναπληρωτή τον Θεόδωρο Νικάκη. 

Κατά τα λοιπά ισχύει η παραπάνω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 1996 
ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 

Α ριθ. 86813 (4) 

Αντικατάσταση μελών του Διοικητικού Συμβουλίου του 
Ελληνικού Ινστιτούτου Διεθνούς και Αλλοδαπού Δικαί¬ 
ου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχονταςυπόψη: 

1) Τις διατάξεις: α) του Ν. 924/1979 «Τροποποίηση και 
συμπλήρωση του Ν. 1712/1939 κ.λπ.». 

β) του άρθρου 1 του Ν.Δ. 135/1974 «Ρύθμιση θεμάτων 
του Ελληνικού Ινστιτούτου Διεθνούς και Αλλοδαπού Δι¬ 
καίου» 

γ) το άρθρο 3παρ. 2 (περ. ε) του Π.Δ/τος 278/1988 (ΦΕΚ 
126Α0 «Οργανισμός του Υπουργείου Δικαιοσύνης» 

δ) το άρθρο 1 του Π.Δ/τος 338/1990 (ΦΕΚ 135 Α') «Περί 
συστάσεως Γ ενικών Διευθύνσεων και Μονάδας στρατηγι¬ 
κού σχεδιασμού και ανάλυσης πολιτικής στο Υπουργείο 
Δικαιοσύνης». 

2) Τις αποφάσεις: α) αριθμ. 36129/17.5.82 «Ανασυγκρό¬ 
τηση του Διοικητικού Συμβουλίου του Ινστιτούτου Διε¬ 
θνούς και Αλλοδαπού Δικαίου», β) αριθμ. 59893/22.7.92 
«Αντικατάσταση μέλους του Διοικητικού Συμβουλίου του 
Ινστιτούτου Διεθνούς και Αλλοδαπού Δικαίου Αθηνών», ο¬ 
ρίζουμε: 

Τον Ιωάννη Φαρμάκη, Γ ενικό Διευθυντή της Γ ενικής Δι¬ 
εύθυνσης Νομοπαρασκευαστικής, Διεθνών Νομικών Σχέ¬ 
σεων και Δικηγορικού Λειτουργήματος της Κεντρικής Υ¬ 
πηρεσίας του Υπουργείο Δικαιοσύνης ως τακτικό μέλος 
του Διοικητικού Συμβουλίου του Ελληνικού Ινστιτούτου 
Διεθνούς και Αλλοδαπού Δικαίου, σε αντικατάσταση του 
συνταξιοδοτηθέντος τακτικού μέλους Μαρίας Μητσο- 
πούλου με αναπληρώτρια την Μαρία Φαρμάκη, Διευθύ¬ 
ντρια των Διευθύνσεων Νομοπαρασκευαστικής Εργα¬ 
σίας, Ειδικών Νομικών Υποθέσεων και Διεθνών Σχέσεων 
και Ποινικού Μητρώου και Απονομής Χάριτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 1996 
ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΟΙΚ. 26730/49 26 (5) 

Καθορισμός του αριθμού των απολυθεισών καθαρι¬ 
στριών (Ν. 1882/90) που θα επαναπροσληφθούν στο 
Υπουργείο Μεταφορών και Επικοινωνιών, εντός του 
δευτέρου εξαμήνου του έτους 1996. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: α) της παρ. 10 του άρθρου 25 του Ν. 
2190/94 (ΦΕΚ 28/Α73.3.94), β) του άρθρου 29Α του Ν. 
1558/85 που προστέθηκε με το άρθρο 27 του Ν. 2081/92, 
σχετικά με τον έλεγχο των δαπανών που προκαλούν οι κα¬ 
νονιστικές διοικητικές πράξεις και γ) του Π.Δ. 149/92 
(ΦΕΚ 72/Α78.5.92) «Οργανισμός του Υπουργείου Μετα¬ 
φορών και Επικοινωνιών». 

2. Την με αριθμό 27250/4666/22,8.94 κοινή απόφαση 
των Υπουργών Προεδρίας της Κυβέρνησης, Οικονομικών 
και Μεταφορών και Επικοινωνιών, με την οποία καθορί¬ 
σθηκε ο αριθμός των απολυθεισών καθαριστριών (Ν. 
1882/90) που θα επαναπροσληφθούν στο Υπουργείο Με¬ 
ταφορών και Επικοινωνιών, σε δέκα πέντε (15). 

3. Την με αριθμό 2042264/275/0021^ Β/1,7.1994 εγκύ¬ 
κλιο του Υπουργού Οικονομικών «Σύνταξη χρονοδια¬ 
γράμματος επαναπροσλαμβανομένων υπαλλήλων σύμ¬ 
φωνα με τις διατάξεις του Ν. 2190/94», 


4. Τις με αριθμούς 32610/6005/11.10.1994 (ΦΕΚ 
782/Β718.10.94), 21440/ 4445/ 6.7.1995 (ΦΕΚ 607/ Β7 
11.7.95) και 6728/1252/27.2.1996 (ΦΕΚ 151/Β713.3.96) 
κοινές αποφάσεις των Υπουργών Οικονομικών και Μετα¬ 
φορών και Επικοινωνιών, με τις οποίες καθορίσθηκε σε έ¬ 
ξι (6), τρεις (3) και τρεις (3) αντίστοιχα ο αριθμός των ε¬ 
παναπροσλαμβανομένων καθαριστριών στο Υπουργείο 
Μεταφορών και Επικοινωνιών, εντός του δευτέρου εξα¬ 
μήνου του έτους 1994, του δευτέρου εξαμήνου του έτους 
1995 και του πρώτου εξαμήνου του έτους 1996. 

5. Τις αυξημένες και επιτακτικές ανάγκες σε προσωπικό 
καθαριότητας του Υπουργείου Μεταφορών και Επικοινω¬ 
νιών, αποφασίζουμε: 

1. Καθορίζουμε τον αριθμό των απολυθεισών καθαρι¬ 
στριών (Ν. 1882/90), που θα επαναπροσληφθούν στο Υ¬ 
πουργείο Μεταφορών και Επικοινωνιών εντός του δεύτε¬ 
ρου εξαμήνου του έτους 1996, σε τρεις (3). 

2. Από την εφαρμογή των διατάξεων της παρούσας α¬ 
πόφασης θα προκληθεί δαπάνη σε βάρος του Κρατικού 
Προϋπολογισμού, ποσού 7.463.148 δρχ. ετησίως, η ο¬ 
ποία για το τρέχον έτος περιορίζεται στο ποσόν των 
2.406.757 δρχ. και θα καλυφθεί από τις πιστώσεις που εί¬ 
ναι γραμμένες για επαναπροσλήψεις στον Προϋπολογι¬ 
σμό του Υπουργείου Οικονομικών. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 1996 
οι ΥΠΟΥΡΓΟΙ 

ΟΙΚΟΝΟΜΙΚΩΝ ΜΕΤΑΦ/ΡΩΝ ΚΑΙ ΕΠΙΚ/ΝΙΩΝ 

ΑΛΕΞ. ΠΑΠΑΛΟΠΟΥΛΟΣ ΧΑΡΑΛ. ΚΑΣΤΑΝΙΔΗΣ 

-♦- 

Αοιθ. 9 (6) 

Μεταβίβαση αρμοδιοτήτων τροποποιήσεων εγκεκριμέ¬ 
νου σχεδίου πόλεως και πολεοδομικών εφαρμογών 

στο Δήμο Ρόδου (Ν. Δωδεκανήσου). 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 
947/1979 «Περί οικιστικών περιοχών» (Α 169). 

2. Τις διατάξεις των άρθρων 33 (παρ. 3) και 34 του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α 33). 

3. Τις διατάξεις της παρ. 1 (εδ. Ιδ)του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α 
137). 

4. Τις διατάξειςτου άρθρου 29Ατου Ν. 1558/1985 όπως 
αυτό προστέθηκε με το άρθρο 27 του Ν. 2081 /1992. 

5. Τις διατάξεις του άρθρου 9 του Π.Δ. 437/1985 «Καθο¬ 
ρισμός και ανακατανομή των Υπουργείων» (Α 157). 

6. Τις διατάξειςτου άρθρου 3του Ν. 2218/94 (Α90). ό¬ 
πως τροποποιήθηκε και συμπληρώθηκε με το άρθρο 6 
του Ν. 2240/94 (Α 153) σύμφωνα με τις οποίες όλες οι αρ¬ 
μοδιότητες των Νομαρχών και των Νομαρχιακών Υπηρε¬ 
σιών περιέρχονται στις Νομαρχιακές Αυτοδιοικήσεις 
(Ν.Α.) με την έναρξη άσκησης των αρμοδιοτήτων τους. 

7. Την παρ. 5 του άρθρου 3 του Ν. 2218/94 με την οποία 
προβλέπεται η δυνατότητα ανάθεσης στους Ο.Τ.Α. ύστε¬ 
ρα από αίτησή τους, αρμοδιοτήτων της Ν.Α. καθώς επί¬ 
σης της παρ. 2 του άρθρου 5 του Ν. 2240/1994. 

8. Την σχετική πρόταση του Δήμου Ρόδου που διατυ¬ 
πώθηκε στην 161/1995 γνωμοδότηση του Δημοτικού Συμ¬ 
βουλίου και το γεγονός ότι όπως διαπιστώνεται με την α¬ 
πόφαση αυτή υπάρχει και λειτουργεί στο Δήμο Ρόδου κα¬ 
τάλληλη πολεοδομική υπηρεσία και την 761/1995 
γνωμοδότηση του ίδιου Δημοτικού Συμβουλίου. 

9. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού και του Δήμου Ρόδου. 

10. Την υπ’ αριθμό 9/1996 απόφαση της Ν.Α. Δώδεκα- 
νήσου που εγκρίνει τη μεταβίβαση αρμοδιοτήτων τμήμα¬ 
τος Πολεοδομίας και Πολεοδομικών εφαρμογών στο Δή¬ 
μο Ρόδου για την περιφέρεια των ορίων του Δήμου Ρό¬ 
δου, 

Άρθρο 1 

Στο Δήμο Ρόδου μεταβιβάζονται οι ακόλουθες αρμο¬ 
διότητες οι οποίες ασκούνται από το Δημοτικό Συμβούλιο 
αυτού: 

α) Η τροποποίηση του εγκεκριμένου σχεδίου πόλεως 
του Δήμου Ρόδου. Η τροποποίηση αυτή ενεργείται σύμ¬ 
φωνα με την ισχύουσα νομοθεσία η οποία εφαρμόζεται α¬ 
νάλογα. 

β) Η κατά το άρθρο 8 του Ν. Δ/τος 17.7.1923 όπως ι¬ 
σχύει, αναστολή έκδοσης οικοδομικών αδειών και εκτέ¬ 
λεσης οικοδομικών εργασιών. 

γ) Η επιβολή ή τροποποίηση προκηπίου χωρίς μείωση 
του πλάτους του. 

2. Η τροποποίηση του σχεδίου δεν επιτρέπεται να είναι 
αντίθεση με τις κατευθύνσεις του Γ ενικού Πολεοδομικού 
Σχεδίου του οικισμού Ρόδου του Δήμου Ρόδου, όπως αυ¬ 
τός εγκρίθηκε με την υπ’ αριθ. 2736/197/11.3.1987 από¬ 
φαση του Υπουργού Περιβάλλοντος, Χωροταξίας και 
Δημοσίων Έργων (Δ 193) ή να μειώνει τη συνολική επι¬ 
φάνεια των κοινοχρήστων και κοινωφελών χώρων στην ί¬ 
δια πολεοδομική ενότητα και το σύνολο της πόλης ή το 
εύρος των οδών του βασικού οδικού δικτύου της περιο¬ 
χής- 

3. Με τις τροποποιήσεις των προηγουμένων παραγρά¬ 
φων, δεν επιτρέπεται να μεταβάλλονται οι ρήσεις εκατέ¬ 
ρωθεν των ελευθέρων και ταχειών λεωφόρων και αρτη¬ 
ριών, όπως αυτές καθορίζονται στο Γ ενικό Πολεοδομικό 
Σχέδιο του οικισμού Ρόδου του Δήμου Ρόδου όπως αυτό 
εγκρίθηκε με την 2736/197/11.3.1987 απόφαση του Υ¬ 
πουργού Περιβάλλοντος, Χωροταξίας και Δημοσίων Έρ¬ 
γων (Δ 193). 

Άρθρο 2 

Από τις αρμοδιότητες που μεταβιβάζονται μετηνπαρ. 1 
του άρθρου 1 του παρόντος στο Δήμο Ρόδου, εξαιρού¬ 
νται: 

α) Η Έγκριση τροποποιήσεων εγκεκριμένων σχεδίων 
πόλεων που αφορούν παραδοσιακούς οικισμούς ή παρα¬ 
δοσιακά τμήματα της πόλης ή τροποποιήσεων που θίγουν 
διατηρητέα κτίρια ή το άμεσο περιβάλλον τους ή παρα¬ 
δοσιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για κα¬ 
θορισμό χώρων ανέγερσης κτιρίων υπερτοπικής σημα¬ 
σίας, όπως κτιρίων πανεπισ^μιακών ιδρυμάτων, ΤΕΙ, πε¬ 
ριφερειακών ή νομαρχιακών νοσοκομείων (άρθρο 8 Ν. 
1397/1983 Α 143) κτιρίων πρεσβειών, υπηρεσιών Υπουρ¬ 
γείων και Νομικών Προσώπων Δημοσίου Δικαίου. 

γ) Τροποποιήσεις εγκεκριμένων σχεδίων πόλεων για τις 
οποίες έχει γνωμοδοτήσει μέχρι τη δημοσίευση του πα¬ 
ρόντος Προεδρικού Διατάγματος το αρμόδιο κατά τις κεί¬ 
μενες διατάξεις Συμβούλιο Χωροταξίας, Οικισμού και Πε¬ 
ριβάλλοντος. 

Άρθρο 3 

1. Οι προβλεπόμενες από την παρ. 1 του άρθρου 1 διοι¬ 
κητικές πράξεις εκδίδονται ύστερα από γνωμοδότηση 
του Συμβουλίου Χωροταξίας, Οικισμού και Περιβάλλο¬ 
ντος του Νομού στο οποίο εισηγείται ο Προϊστάμενος της 
Πολεοδομικής Υπηρεσίας του Δήμου. 

2. Η Γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος κοινοποιείται στο Δημοτικό Συμ¬ 
βούλιο μέσα σε δύο μήνες από τότε που θα περιέλθει σε 
αυτό η σχετική μελέτη. 

Αν περάσει άπρακτη η πιο πάνω προθεσμία, το Δημοτι¬ 
κό Συμβούλιο μπορεί να εγκρίνει ή να απορρίπτει την τρο¬ 
ποποίηση του σχεδίου και χωρίς τη γνωμοδότηση του 
Συμβουλίου Χωροταξίας. 


Η παραπάνω πράξη του Δημοτικού Συμβουλίου κοινο¬ 
ποιείται στον αρμόδιο Νομάρχη. 

3. Οι διατάξεις του άρθρου 163 του νέου δημοτικού και 
κοινοτικού κώδικα (Π.Δ. 323/1989 (Α 146) έχουν εφαρμο¬ 
γή και για τις αποφάσεις τους παρ. Ιτουάρθρου Ιτουπα- 
ρόντος. 

Άρθρο 4 

1. Στον ίδιο Δήμο μεταβιβάζεται και για την περιφέρειά 
του, η άσκηση όλων των αρμοδιοτήτων της πολεοδομι¬ 
κής υπηρεσίας του Υπουργείου Περιβάλλοντος, Χωρο¬ 
ταξίας και Δημοσίων Έργων που αναφέρονται στο άρ¬ 
θρο 27 παρ. 1 του Ν. 1577/1985 «Γενικός Οικοδομικός 
Κανονισμός» (Α 210) και στο άρθρο 2 του Π.Δ. της 
8.7.1993 «Τρόπος έκδοσης οικοδομικών αδειών και έ¬ 
λεγχος των ανεγειρομένων οικοδομών» (Δ 795) και ειδι¬ 
κότερα: 

α) Έκδοσης οικοδομικών αδειών (άρθρο 22 του Ν. 
1577/1985). 

β) Εφαρμογής της διαδικασίας χαρακτηρισμού και κα¬ 
τεδάφισης αυθαιρέτων κατασκευών, επιβολής προστί¬ 
μου, ειδικής εισφοράς και κάθε άλλης σχετικής ενέργει¬ 
ας, σύμφωνα με τις διατάξεις των άρθρων 17 και 18 του Ν. 
1337/1983 και τις διατάξεις του από 5/7/12.7.1983 Π.Δ. 
«Διαδικασία χαρακτηρισμού και κατεδάφιση νέων αυθαι¬ 
ρέτων κατασκευών και ρύθμιση συναφών θεμάτων (Δ 
291) και των από 3/8.9.1983 Π.Δ. «Τρόπος και διαδικασία 
εκτίμησης της αξίας των αυθαιρέτων κατασκευών και κα¬ 
θορισμός του ύψους των προστίμων αυτών» και «Προσ¬ 
διορισμός της Ειδικής Εισφοράς Αυθαιρέτου και σχετικές 
διαδικασίες» (Δ 393) όπως ισχύουν. 

γ) Επιβολής των διοικητικών ποινών προστίμων που 
προβλέπονται από το άρθρο 60 του Ν. 947/79. 

δ) Εφαρμογής της διαδικασίας διατήρησης ή κατεδά¬ 
φισης κτισμάτων ή κατασκευών σύ μφωνα με τις διατάξεις 
τωνπαρ. 5,7 και 8του άρθρου 8 καιτηςπαρ. 8του άρθρου 
9 του Ν. 1512/1985 «Τροποποίηση και συμπλήρωση πο¬ 
λεοδομικών διατάξεων, ρύθμιση συναφών θεμάτων και 
θεμάτων και θεμάτων των Ταμείων Νομικών» (Α 4). 

2. Οι κατά τις ανωτέρω περιπτώσεις β, γ, δ αρμοδιότη¬ 
τες ασκούνται από την κατά τις οικείες διατάξεις αρμόδια 
Πολεοδομική Υπηρεσία, εάν η κατά τα ανωτέρω Δημοτική 
Υπηρεσία παραλείψει την άσκηση αυτών. 

Σε περίπτωση κατά την οποία και οι δύο υπηρεσίες επι- 
ληφθούν της υποθέσεως, κατά την ενάσκηση των ως άνω 
αρμοδιοτήτων, την ίδια ημέρα κατισχύει η πράξη της Πο¬ 
λεοδομικής Υπηρεσίας τεκμαιρομένης παραλείψεως της 
δημοτικής υπηρεσίας να αποφανθεί. 

Η σχετική πράξη της Πολεοδομικής Υπηρεσίας κοινο¬ 
ποιείται πάντοτε στην κατά τα ανωτέρω δημοτική υπηρε¬ 
σία η οποία υποχρεούνται ν’ απέχει από κάθε περαιτέρω 
ενέργεια για τη συγκεκριμένη υπόθεση. 

Άρθρο 5 

1. Στον ίδιο Δήμο και για την περιφέρειά του μεταβιβά¬ 
ζονται επίσης οι αρμοδιότητες για τη σύμφωνα με το άρ¬ 
θρο 32 και επόμενα του Ν.Δ. της 17.7.1923 κατάρτιση και 
έκδοση πράξεων αναλογισμού προσκύρωσης και τακτο¬ 
ποίησης οικοπέδων, εκτός από τις περιπτώσεις που τη 
διάνοιξη των οδών επισπεύδει το Δημόσιο, σύμφωνα με 
το άρθρο 5 του Ν. 653/1977 «Περί υποχρεώσεως των πα¬ 
ρόδιων ιδιοκτητών δια την διάνοιξιν εθνικών οδών, αντι- 
καταστάσεως της παρ. 3 του άρθρου 6 του Ν. 5269/1931 
και ρύθμισης συναφών θεμάτων» (Α 214). 

Στις περιπτώσεις ενστάσεων για τις πιο πάνω πράξεις α¬ 
ποφασίζει ο αρμόδιος Νομάρχης σύμφωνα με τις ισχύου- 
σες κάθε φορά διατάξεις. 

2. Ο ίδιος δήμος προβαίνει σε όλες τις υλικές και διαπι- 
στωτικές ενέργειες που απαιτούνται για την εφαρμογή 
στο έδαφος των σχεδίων πόλεων, σύμφωνα με τις ισχύ- 
ουσες διατάξεις. 

Άρθρο 6 

1. Στον ίδιο Δήμο και στην περιφέρεια που μεταβιβάζο¬ 
νται επίσης όλες οι αρμοδιότητες σύνταξης εκθέσεων και 
αναθεώρησης αυτών στις περιπτώσεις επικίνδυνων οικο¬ 
δομών, σύμφωνα με το από 13/22.4.1929 Π.Δ. «Περί επι¬ 
κίνδυνων οικοδομών» (Α 153). Εξαιρούνται οι περιπτώ¬ 
σεις του άρθρου 7 του πιο πάνω διατάγματος για την κα¬ 
τάρτιση εκθέσεων επικίνδυνων ετοιμορρόπων 
κατασκευών. 

2. Στην περίπτωση του άρθρου 7 του πιο πάνω διατάγ¬ 
ματος μπορούν να συμμετέχουν και οι μηχανικοί της τε¬ 
χνικής υπηρεσίας του δήμου. 

3. Για την σύνταξη έκθεσης την αναθεώρηση της, την υ¬ 
ποβολή και κρίση ενστάστων σύμφωνα με την παρ. 1 του 
παρόντος άρθρου, εφαρμόζονται ανάλογα οι διατάξεις 
του από 13/22.4.1929 Π.Δ. 

Άρθρο 7 

1. Οι αρμοδιότητες που μεταβιβάζονται στο Δήμο Ρό¬ 
δου με την απόφαση αυτή ασκούνται από την Πολεοδομι- 
κή Υπηρεσία του. 

2. Ο Προϊστάμενος της πιο πάνω Πολεοδομικής Υπηρε¬ 
σίας όταν ασκεί τις αρμοδιότητες που μεταβιβάζονται έ¬ 
χει όλες τις αρμοδιότητες που οι σχετικές κείμενες διατά¬ 
ξεις προβλέπουν για Προϊστάμενο «Γραφείο Νομομηχα- 
νικού» ή «Σχεδίου Πόλεως» ή «Πολεοδομικής Αρχής» και 
«Επιθεωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» 
κατά την άσκηση των πιο πάνω αρμοδιοτήτων αυτή παρέ¬ 
χεται από την αρμόδια κατά τόπο Επιτροπή Πολεοδομι- 
κού και Αρχιτεκτονικού Ελέγχου (Ε.Π.Α,Ε.) του Υπουργεί¬ 
ου Περιβάλλοντος, Χωροταξίας και Δημοσίων Έργων. 

Άρθρο 8 

1. Με την επιφύλαξη των αρμοδιοτήτων που έχουν 
σύμφωνα με τις ισχύουσες σχετικές διατάξεις οι δημοτι¬ 
κές ή κοινοτικές αρχές στην τεχνική υπηρεσία του Δή¬ 
μου ο Υπουργός Περιβάλλοντος, Χωροταξίας και Δημο¬ 
σίων Έργων και ο αρμόδιος Νομάρχης μπορούν πάντο¬ 
τε με τα όργανα που ορίζονται από αυτούς να ασκήσουν 
επιθεώρηση στην τεχνική υπηρεσία του Δήμου για τις 
αρμοδιότητες που μεταβιβάζονται με το παρόν διάταγ- 
μα. 

2. Η έκθεση επιθεώρησης διαβιβάζεται πάντοτε στο Υ¬ 
πουργείο Περιβάλλοντος, Χωροταξίας και Δημοσίων Έρ¬ 
γων στο Νομάρχη και στο Δήμαρχο ο οποίος είναι υπο¬ 
χρεωμένος να την ανακοινώσει στο Δημοτικό Συμβούλιο. 

Άρθρο 9 

1. Διαδικασίες οι οποίες έχουν αρχίσει και αφορούν αρ¬ 
μοδιότητες που μεταβιβάζονται με το παρόν διάταγμα και 
οι οποίες εκκρεμούν την ημέρα έναρξης κ^ύος του στην 
Πολεοδομική Υπηρεσία ή σε Συμβούλιο ή σε επιτροπές 
συνεχίζονται και τελειώνουν από την ίδια υπηρεσία με την 
διαδικασία που ισχύει μέχρι την ημέρα έναρξης ισχύος 
του παρόντος διατάγματος. 

2. Στο πρώτο στάδιο εφαρμογής του παρόντος από την 
πολεοδομική υπηρεσία του δήμου οι αρμόδιες κρατικές 
υπηρεσίες παρέχουν κάθε βοήθεια σ’ αυτή για την καλύ¬ 
τερη άσκηση των αρμοδιοτήτων που μεταβιβάζονται. 

Άρθρο 10 

1. Στο Δήμο Ρόδου αποδίδεται ποσοστό 75% του παρό¬ 
ντος της κρατήσεως που προβλέπεται από την παρ. 3 του 
άρθρου 2 του ΚΗ 1947 ψηφίσματος όπως ισχύει. 

2. Στον ίδιο δήμο περιέχονται το σύνολο των προστίμων 
της περίπτωσης γ του άρθρου 4 του παρόντος. 

Σε όσες περιπτώσεις η βεβαίωση γίνεται από την πολε¬ 
οδομική Υπηρεσία κατ’ εφαρμογή της παρ. 2 του άρθρου 
4 του παρόντος, τα πρόστιμα δεν περιέχονται στο Δήμο 
αλλά στο Δημόσιο. 


Άρθρο 11 

Η ισχύς της παρούσης απόφασης αρχίζει δύο (2) μήνες 
από τη δημοσίευσή της στην Εφημερίδα της Κυβερνήσε- 
ως. 

Μετά από διαλογική συζήτηση το Νομαρχιακό Συμβού¬ 
λιο 

Ομόφωνα αποφάσισε 

Εγκρίνεται την μεταβίβαση των αρμοδιοτήτων του τμή¬ 
ματος Πολεοδομίας και Πολεοδομικών Εφαρμογών στον 
Δήμο Ρόδου για την περιφέρεια των ορίων του Δήμου Ρό¬ 
δου. 

Ρόδος, 23 Φεβρουάριου 1996 
Ο Πρόεδρος του Νομαρχιακού Συμβουλίου 
ΦΩΤΗΣ ΚΩΣΤΟΠΟΥΛΟΣ 
-Φ- 

Αοιθ. 54 (7) 

Ψήφιση καταστατικού του Νομικού Προσώπου «Δωδεκά¬ 
νησα 50 χρόνια» και συγκρότηση Οργανωτικής Επι¬ 
τροπής. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΔΩΔΕΚΑΝΗΣΟΥ 

Έχοντας υπόψη τις διατάξεις του άρθρου 21 παρ. 1 και 
3 του Ν. 2218/94 και το γεγονός ότι από τις διατάξεις αυ¬ 
τής πις απόφασης δεν προκαλείται δαπάνη σε βάρος του 
προϋπολογισμού του Νομικού Προσώπου, απεφάσισε 
την σύσταση Νομικού Προσώπου «Δωδεκάνησα 50 χρό¬ 
νια» με έδρα τη Ρόδο και το καταστατικό του οποίου έχει 
ως εξής; 

ΚΑΤΑΣΤΑΤΙΚΟ 
Όνομα - Μορφή - Εδρα 

α. Ο Οργανισμός «ΔΩΔΕΚΑΝΗΣΑ, 50 ΧΡΟΝΙΑ ΑΠΟ ΤΗΝ 
ΕΝΣΩΜΑΤΩΣΗ», είναι Νομικό Πρόσωπο Ιδιωτικού Δικαί¬ 
ου, με έδρα τη Ρόδο. 

β. Ο «Οργανισμός « Δωδεκάνησα 50 Χρόνια από την Εν¬ 
σωμάτωση», μπορεί να αναφέρεται στο εξής για συντομία 
« ΔΩΔΕΚΑΝΗΣΑ 50 Χρόνια « 

δ. Ο Οργανισμός « ΔΩΔΕΚΑΝΗΣΑ 50 Χρόνια» δεν υπά¬ 
γεται σύμφωνα με το Νόμο 2198/1994 στις διατάξεις που 
ισχύουν για το δημόσιο τομέα και ιδίως εκείνες που ανα- 
φέρονται στις προσλήψεις προσωπικού οποιοσδήποτε 
φύσης, αμοιβές, υπηρεσιακή κατάσταση, (^ις διατάξεις 
που αφορούν τις προμήθειες και εκτέλεση έργων, καθώς 
και στην τήρηση του δημόσιου λογιστικού. 

Λειτουργεί σύμφωνα με τους κανόνες της ιδιωτικής οι¬ 
κονομίας, είναι μη κερδοσκοπικού χαρακτήρα και ο ετή¬ 
σιος έλεγχος της διαχείρισης των οικονομικών του, ενερ- 
γείται σύμφωνα με τα ισχύοντα περί οικονομικού ελέγχου 
των Ν.Π.Ι.Δ. δημοσίου συμφέροντος. 

Άρθρο 2 
Σκοποί - Μέσα 

Σκοπός του ιδρυθέντος Οργανισμού είναι η προετοιμα¬ 
σία, η οργάνωση και η υλοποίηση των εκδηλώσεων που 
θα πραγματοποιηθούν με την ευκαιρία του εορτασμού 
των 50 χρόνων από την Ενσωμάτωση των νησιών της Δω- 
δεκανήσου. 

Ο Οργανισμός λειτουργεί χάριν του δημοσίου συμφέ¬ 
ροντος, που είναι εν προκειμένω η καλύτερη προετοιμα¬ 
σία των εκδηλώσεων για την επέτειο της Ενσωμάτωσης. 

Ο Οργανισμός διαθέτει μόνιμη στέγη, και υποστηρίζε¬ 
ται από γραμματεία και τον απαιτούμενο για τις ανάγκες 
του έργου του τεχνολογικό εξοπλισμό. 

Ο Οργανισμός τερματίζει τις δραι^ριότητές του τρεις 
μήνες μετά τη λήξη των πολιτιστικών και άλλων εκδηλώ¬ 
σεων του 1998, προκειμένου να καταρτίσει τον απολογι¬ 
σμό των εκδηλώσεων και να τακτοποιήσει τυχόν εκκρε¬ 
μότητες. 

Άρθρο 3 

Πόροι του Οργανισμού 

Οι πόροι του Οργανισμού « ΔΩΔΕΚΑΝΗΣΑ 50 Χρόνια», 
προέρχονται: 

α. Από τον κρατικό προϋπολογισμό (Τακτικό -Επενδύ¬ 
σεων). 

β. Από επιχορηγήσεις- επιδοτήσεις των Ευρωπαϊκών 
Κοινοτήτων ή άλλων διεθνών Οργανισμών, 
γ. Από δωρεές, κληροδοτήματα, 
δ. Από δικαιώματα εκμετάλλευσης πάσης φύσεως εκ¬ 
δηλώσεων, τηλεοπτικών ή άλλων μεταδόσεων, σημάτων, 
αναμνηστικών νομισμάτων, γραμματοσήμων ή ά^ων α¬ 
ναμνηστικών αντικειμένων, 
ε, Από ιδιωτικές χορηγίες, 
ι. Από οποιαδήποτε άλλη νόμιμη πηγή. 

Άρθρο 4 

Όργανα Διοίκησης 

Όργανα Διοίκησης του Οργανισμού είναι, το Διοικητικό 
Συμβούλιο (Δ.Σ.), ο Πρόεδρος του Δ.Σ. και ο Διευθύνων 
Σύμβουλος. 

*Αρθρο 5 

Διοικητικό Συμβούλιο 

1. Το Διοικητικό Συμβούλιο ορίζεται με απόφαση του 
Νομαρχιακού Συμβουλίου Δωδεκανήσου, που εποπτεύει 
τον Οργανισμό. 

Το Διοικητικό Συμβούλιο αποτελείται από: 
α. Το Νομάρχη Δωδεκανήσου, ως Πρόεδρο, 
β. Τον πρόεδρο ή εκπρόσωπο της Τοπικής Ένωσης Δή¬ 
μων και Κοινοτήτων Δωδεκανήσου και επτά (7) μέλη ε¬ 
γνωσμένου κύρους και εμπειριών για να φέρουν σε πέρας 
το συνολικό πρόγραμμα του εορτασμού. 

Το Διοικητικό Συμβούλιο μετά από πρόσκληση του προ¬ 
έδρου του συνέρχεται μέσα σε μία εβδομάδα από τον ο¬ 
ρισμό του και εκλέγει το διευθύνοντα σύμβουλο του Ορ¬ 
γανισμού, ο οποίος συμμετέχει από της εκλογής του στο 
Διοικητικό Συμβούλιο με δικαίωμα ψήφου. 

2. Η θητεία του προέδρου και των μελών του Διοικητι¬ 
κού Συμβουλίου αρχίζει από την την ημέρα του ορισμού 
του και λήγει-^ν 30η Ιουνίου 1998.. 

3. Η αποζημίωση του προέδρου και των μελών του Διοι¬ 
κητικού Συμβουλίου καθορίζεται με απόφαση του Δ.Σ. 
του Οργανισμού, εγκρινομένη από το Νομαρχιακό Συμ¬ 
βούλιο Δωδεκανήσου. Στον πρόεδρο και διευθύνοντα 
σύμβουλο καταβάλλονται έξοδα παραστάσεως, το ύψος 
των οποίων καθορίζεται από το Δ.Σ. 

4. Το Διοικητικό Συμβούλιο συνέρχεται σε τακτική συ¬ 
νεδρίαση τουλάχιστον μία φορά το μήνα και έκτακτα όταν 
το συγκαλέσει ο πρόεδρος του Δ.Σ. ή κωλυομένου αυτού 
ο αντιπρόεδρος. 

5. Το Διοικητικό Συμβούλιο βρίσκεται σε απαρτία όταν 
τα παριστά-μενα μέλη είναι περισσότερα των απόντων με 
την προϋπόθεση ότι παρίστανται ο πρόεδρος ή ο αντι¬ 
πρόεδρος του Διοικητικού Συμβουλίου ο οποίος και προ¬ 
εδρεύει. Οι αποφάσεις λαμβάνονται με πλειοψηφία των 
παρόντων. 

6. Το Διοικητικό Συμβούλιο εκλέγει εκ των μελών του 
τον αντιπρόεδρο του Δ.Σ., ο οποίος αναπληρώνει τον 
πρόεδρο όταν απουσιάζει ή κωλύεται. 

7. Το Διοικητικό Συμβούλιο έχει τις παρακάτω αρμοδιό¬ 
τητες : 

α. Υλοποιεί τους στόχους που αποφάσισε η Κεντρική Ε¬ 
πιτροπή Εορτασμού. 

β. Διοικεί τον Οργανισμό και είναι υπεύθυνο για τη λει¬ 
τουργία του στα πλαίσια των σκοπών που περιγράφονται 
στο άρθρο 2 του παρόντος. 

γ. Επιλέγει, με όποιο τρόπο εκτιμά προσφορότερο, 
τους συνεργάτες που θα οργανώσουν και θα υλοποιή¬ 


σουν το πρόγραμμα των εκδηλώσεων, συνάπτοντας σχε¬ 
τικές συμβάσεις ή αναθέσεις, κατά περίπτωση, εγκρίνει 
τον εσωτερικό κανονισμό λειτουργίας του Οργανισμού, 
καταρτίζει το πρόγραμμα εκδηλώσεων και δραστηριοτή¬ 
των καθ’ όλη τη διάρκεια του εορτασμού, και συντάσσει 
έτήσια έκθεση πεπραγμένων. 

στ. Αποφασίζει για τις μετακινήσεις του προέδρου και 
των μελώντου Διοικητικού Συμβουλίου, καθορίζοντας και 
τις σχετικές αποζημιώσεις. 

ζ. Συγκαλείτην Κεντρική Επιτροπή Εορτασμού σε ολο¬ 
μέλεια και κατά τμήματα καταρτίζοντας την Ημερήσια 
Διάταξη των συνεδριάσεών του και ορίζοντας τους ειση¬ 
γητές. 

η. Συγκροτεί, παραρτήματα στις τρεις επαρχίες του νο¬ 
μού Δωδεκανήσου και κατά περίπτωση, συμβουλευτικές 
και οργανωτικές Επιτροπές, για την καλύτερη διοργάνω¬ 
ση των εκδηλώσεων του Οργανισμού. 

θ. Μπορεί να μεταβιβάζει με απόφασή του μέρος των 
αρμοδιοτήτων του στον πρόεδρο του Δ.Σ. του Οργανι¬ 
σμού ή στον αντιπρόεδρο ή στο διευθύνοντα σύμβουλο. 
Με ίδια απόφαση μπορεί να αναθέτει για ορισμένο χρόνο 
την άσκηση της συγκεκριμένης ή συγκεκριμένων αρμο¬ 
διοτήτων σε ορισμένα από τα μέλη του. 

Για την πιο εύρυθμη και αποτελεσματική λειτουργία του 
το Διοικητικό Συμβούλιο μπορεί να μεταβιβάζει μέρος των 
αρμοδιοτήτων του σε 3μελή ΕκτελεστικήΕπιτροπή από τα 
μέλη του. 

Η Επιτροπή απαρτίζεται από τον πρόεδρο, τον αντιπρό¬ 
εδρο και το διευθύνοντα σύμβουλο. Τον πρόεδρο και α¬ 
ντιπρόεδρο αναπληρώνουν μέλη του Δ.Σ. που ορίζονται 
από τους ίδιους. 

Η Εκτελεστική Επιτροπή συζητά και αποφασίζει για θέ¬ 
ματα αρμοδιότητας του Διοικητικού Συμβουλίου τα οποία 
έχουν εκχωρηθεί με απόφασή του προς αυτήν. 

Οι αποφάσεις της Εκτελεστικής Επιτροπής είναι άμεσα 
εκτελεστές και εγκρίνονται από το Διοικητικό Συμβούλιο 
στην επόμενη τακτική του συνεδρίαση εφ’ όσον απαιτεί¬ 
ται για τα θέματα αυτά απόφαση του Δ.Σ. 

ι. Ορίζει το Διευθύνοντα Σύμβουλο και την αποζημίωσή 
του. 

Άρθρο 6 

Ο πρόεδρος του Διοικητικού Συμβουλίου του Οργανι¬ 
σμού : 

α. Εκπροσωπεί τον Οργανισμό ενώπιον πάσης αρχής 
δημόσιας, διοικητικής ή άλλης και τον δεσμεύει με την υ¬ 
πογραφή του. 

β. Συγκαλεί το Διοικητικό Συμβούλιο του Οργανισμού, 
προεδρεύει των συνεδριάσεών του και επιμελείται των ε¬ 
λεγκτικών διαδικασιών. 

γ. Τον πρόεδρο απουσιάζοντα ή κωλυόμενο αναπληρώ¬ 
νει ο αντιπρόεδρος. 

Άρθρο 7 

Διευθύνων Σύμβουλος 

Ο διευθύνων σύμβουλος ενεργεί για λογαριασμό και 
κατ’ εξουσιοδότηση του Διοικητικού Συμβουλίου, για την 
εφαρμογή των αποφάσεών του επικουρούμενος προς 
τούτο από τις υπηρεσίες του Οργανισμού. 

Σχεδιάζει, επεξεργάζεται και προγραμματίζει σύμφωνα 
με τις αποφάσεις του Διοικητικού Συμβουλίου και με τη 
βοήθεια των αρμόδιων συμβουλευτικών επιτροπών, υπη¬ 
ρεσιών του Οργανισμού και εισηγείται στο Διοικητικό 
Συμβούλιο τα θέματα. 

Το Διοικητικό Συμβούλιο με απόφασή του καθορίζει ποι¬ 
ες από τις αρμοδιότητές του μεταβιβάζει στο διευθύνο- 
ντα σύμβουλο. 

Άρθρο 8 

Επιτροπές 

Το Δ.Σ. μπορεί, κατά περίπτωση, να συγκροτεί Συμβου- 

λευτικές και Οργανωτικές Επιτροπές, στη Ρόδο και στα 
άλλα νησιά, οι οποίες γνωμοδοτούν στο Δ.Σ. επί θεμάτων 
οργανώσεων και προβολής των εκδηλώσεων. 

Άρθρο 9 

Επιτελικά Όργανα 

Επιτελικά Όργανα που εποπτεύουν το έργο των Οργά¬ 
νων Διοίκησης είναι η Κεντρική Επιτροπή Εορτασμού και 
η Διακομματική Επιτροπή. 

Άρθρο 10 

Κεντρική Επιτροπή Εορτασμού 

Το Νομαρχιακό Συμβούλιο Δωδεκανήσου, με απόφασή 
του, συγκροτεί Κεντρική Επιτροπή Εορτασμού, από εκ¬ 
προσώπους της δευτεροβάθμιας και πρωτοβάθμιας Το¬ 
πικής Αυτοδιοίκησης, των επιστημονικών, πολιτιστικών 
και παροικιακών φορέων, των παραγωγικών τάξεων και 
των εργαζομένων του Νομού Δωδεκανήσου, καθώς και 
προσωπικότητες του πνευματικού και καλλιτεχνικού κό¬ 
σμου όλης της χώρας και της διασποράς. 

Η Κεντρική Επιτροπή Εορτασμού διαμορφώνει το πλαί¬ 
σιο, το περιεχόμενο και το χαρακτήρα των εκδηλώσεων 
στη βάση των στόχων που με απόφασή του έθεσε το Νο¬ 
μαρχιακό Συμβούλιο Δωδεκανήσου. 

Εισηγείται στο Διοικητικό Συμβούλιο προτάσεις και α¬ 
πόψεις που αφορούν στον χαρακτήρα και στους στόχους 
των εκδηλώσεων και την προετοιμασία τους. 

Άρθρο 11 

Τροποποίηση του Καταστατικού 

Το παρόν Καταστατικό του Οργανισμού «ΔΩΔΕΚΑ¬ 
ΝΗΣΑ 50 Χρόνια», μπορεί να τροποποιηθεί με απόφαση 
του Νομάρχη Δωδεκανήσου που δημοσιεύεται στην Εφη¬ 
μερίδα της Κυβερνήσεως μετά από εισήγηση του Δ.Σ. του 
Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Επίσης ο Νομάρχης προτείνει 

Για τις αρμοδιότητες, και τη στελέχωση των Επιτροπών 
Εορτασμού της επετείου για τα 50 χρόνια από την Ενσω¬ 
μάτωση της Δωδεκανήσου. 

Μετά την έγκριση από το Νομαρχιακό Συμβούλιο Δω¬ 
δεκανήσου της εισήγησης για το «κατ’ αρχήν» πλαίσιο, το 
περιεχόμενο και το χαρακτήρα των εκδηλώσεων για την 
επέτειο του εορτασμού των 50 χρόνων από την Ενσωμά¬ 
τωση της Δωδεκανήσου, καθώς και τη συγκρότηοη Επι¬ 
τροπών που θα αναλάβουν την ολοκλήρωση αυτών των 
προτάσεων μέχρι την τελική τους μορφή, προτείνονταιτα 
παρακάτω: 

ΔΙΑΚΟΜΜΑΤΙΚΗ ΕΠΙΤΡΟΠΗ 

Με απόφαση του Προέδρου της Βουλής των Ελλήνων, 
σε συνεργασία οπωσδήποτε με τους βουλευτές του νο¬ 
μού Δωδεκανήσου, θα πρέπει να συγκροτηθεί Διακομμα¬ 
τική Επιτροπή, με επικεφαλής τον Πρόεδρο της Βουλής ή 
ένα από τους Αντιπροέδρους, και μέλη τους Βουλευτές 
Δωδεκανήσου και εκπροσώπους των πολιτικών κομμά¬ 
των στη Βουλή και την Ευρωβουλή. 

Στην Επιτροπή αυτή θα πρέπει να συμμετέχουν, εφόσον 
βεβαίως γίνει αποδεκτό από την Εθνική Αντιπροσωπεία, ο 
Νομάρχης Δωδεκανήσου και ο Δήμαρχος της Ρόδου, ως 
πρωτεύουσας του νομού, με το ρόλο του συνδέσμου με 
τις άλλες επιτροπές, στις οποίες θα έχουν καθοριστικό 
ρόλο. 

Ενδεχομένως στην ίδια Διακομματική Επιτροπή να πρέ¬ 
πει να συμμετέχουν και κάποιες προσωπικότητες της Δω¬ 
δεκανήσου με πανελλήνια ακτινοβολία και προσφορά, ό¬ 
πως π.χ. ο πρόεδρος της Ε.ΔΗ.Κ. Γιάννης Ζίγδης, οι Δω- 


δεκανήσιοι ακαδημαϊκοί Αγ. Τσοπανάκης, Μιχ. Σακελλα- 
ρίδης, και Παύλος Σακελλαρίου και άλλοι που θα μπο¬ 
ρούσαν να προστεθούν, καθώς και εκπρόσωποι του Από¬ 
δημου Ελληνισμού. 

Ρόλος αυτής της Επιτροπής θα πρέπει να είναι η ανά¬ 
δειξη του γεγονότος του εορτασμού της επετείου των 50 
χρόνων ως γεγονότος πανεθνικής σημασίας και εμβέλει¬ 
ας που θα πρέπει να προβληθεί και σ’ όλες τις χώρες της 
Ευρώπης μαζί με ντοκουμέντα που να τεκμηριώνουν με α- 
δειάσειστα στοιχεία την αιώνια Ελληνικότητα των νησιών 
μας και την ομόθυμη θέληση όλων να τα υπερασπίσουν με 
κάθε μέσο. 

Επίσης η ίδια Επιτροπή θα πρέπει να εισηγηθεί στη Βου¬ 
λή των Ελλήνων τη λήψη απόφασης για έργα αναπτυξια¬ 
κά που η υλοποίησή τους θα καλύπτει ζωτικές ανάγκες ό¬ 
λων των νησιών. 

ΚΕΝΤΡΙΚΗ ΕΠΙΤΡΟΠΗ ΕΟΡΤΑΣΜΟΥ 

Συγκροτείται με απόφαση του Νομαρχιακού Συμβουλί¬ 
ου Δωδεκανήσου, μετά από πρόταση του Νομάρχη, μια 
ευρεία Κεντρική Επιτροπή Εορτασμού με αντικείμενο την 
κατάθεση ολοκληρωμένης πλέον εισήγησης προς το Νο¬ 
μαρχιακό Συμβούλιο, στην οποία θα καθορίζεται επακρι¬ 
βώς το πλαίσιο, ο χαρακτήρας και το σύνολο των εκδη¬ 
λώσεων καθ’ όλη τη διάρκεια του εορτασμού, στη βάση 
πάντα της απόφασης του Νομαρχιακού Συμβουλίου Δω¬ 
δεκανήσου, που σε γενικές γραμμές ενέκρινε σχετική ει¬ 
σήγηση. 

Το έργο της αυτό θα πρέπει να ολοκληρωθεί εντός τα¬ 
κτής προθεσμίας δύο μηνών από τη συγκρότησή της, ώ¬ 
στε να δοθεί ο απαραίτητος χρόνος στο φορέα που θα α- 
ναλάβει την υλοποίηση των αποφάσεών γις, ανεξαρτή¬ 
τως της νομικής μορφής που μπορεί να λάβει αυτός, για 
να σχεδιάσει, να προγραμματίσει, να οργανώσει και κυ¬ 
ρίως να υλοποιήσει αυτές πς αποφάσεις. 

Μέλη της Επιτροπής: 

Η Επιτροπή αυτή θα πρέπει να περιλαμβάνει στελέχη 
της δευτεροβάθμιας και πρωτοβάθμιας Τοπικής Αυτοδι¬ 
οίκησης, εκπροσώπους των μαζικών φορέων και επαγ¬ 
γελματικών ενώσεων του νομού, των παροικιακών σωμα¬ 
τείων και ανθρώπων του πνεύματος, της επιστήμης , της 
εργασίας και του πολιτισμού, έτσι ώστε να κινητοποιηθεί 
καί να συμμετάσχει στις εκδηλώσεις ένα ευρύτατο φάσμα 
του δωδεκανησιακού πληθυσμού και βεβαίως τους βου¬ 
λευτές Δωδεκανήσου, ως συνδέσμους μεταξύ των δύο 
Επιτροπών, της Διακομματικής και της Κεντρικής Επιτρο¬ 
πής Εορτασμού. 

Η ίδια αυτή Επιτροπή θα πρέπει να είναι πλαισιωμένη, τι¬ 
μητικά, από εξέχοντα πρόσωπα της Θρησκείας, της Πολι¬ 
τικής, των Γ ραμμάτων καιτου Πολιτισμού που η παρουσία 
τους θα προσδώσει κύρος στην όλη διοργάνωση. 

Σε σχέση με τά πρόσωπα που θα πλαισιώσουν τιμητικά 
την Κεντρική Επιτροπή Εορτασμού, προτείνεται, ενδεικτι¬ 
κά, να είναι: 

Οι σεβασμιότατοι Μητροπολίτες Ρόδου, Καρπάθου, Κω 
και Καλύμνου, ο Στρατηγός της 95 Α.Δ.Τ.Ε.Α., ένας ή δύο 
εκπρόσωποι της Ομογένειας, και προσωπικότητες όπως 
ο πρόεδρος της Ε.ΔΗ.Κ. Γ ιάννης Ζίγδης, Δωδεκανήσιοι 
ακαδημαϊκοί, λογοτέχνες και συγγραφείς, στελέχη της 
Τοπικής Αυτοδιοίκησης, αγωνιστές κ.ά. 

Για τα πρόσωπα που θα συγκροτήσουν την Κεντρική 
Επιτροπή Εορτασμού, προτείνονται να είναι: 

Ο Νομάρχης Δωδεκανήσου ως Πρόεδρος. 

Ο Δήμαρχος Ροδίων ως Αντιπρόεδρος. 

Οι βουλευτές του Νομού. (3) 

Οι Δήμαρχοι των νήσων Κω, Καλύμνου, Λέρου, Καρπά¬ 
θου, Πάτμου, Σύμης, Τήλου, Νισύρου, Χάλκης, Αστυπά¬ 
λαιας, Κάσου, Καστελλορίζου και Λειψών. 

ΟιΈπαρχοι Κω, Καλύμνου και Καρπάθου. (13) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ο Πρόεδρος του Νομαρχιακού Συμβουλίου Δωδεκανή- 
σου. 

Οι επικεφαλής των νομαρχιακών παρατάξεων (4) 

Εκπρόσωπος του Απόδημου Ελληνισμού. 

Εκπρόσωπος της Ομοσπονδίας των παροικιακών σω¬ 
ματείων. 

Εκπρόσωπος του Πανεπιστημίου του Αιγαίου. 

Εκπρόσωποι των επιστημονικών σωματείων, Τ.Ε.Ε.,Δι¬ 
κηγορικού Συλλόγου, Καθηγητών, Δασκάλων, Ιατρικού 
Συλλόγου, κ.α. 

Εκπρόσωποι των παραγωγικών τάξεων, Ε.Β.Ε.Δ., 
Ε.Ξ.Ρ., κ.α. του Ε.Ο.Τ., της Αρχαιολογικής Υπηρεσίας κ.ά. 

Εκπρόσωποι των Εργατικών Κέντρων Ρόδου και Κω. 

Εκπρόσωποι του τοπικού τύπου και των Μ.Μ.Ε. του Νο¬ 
μού. 

Προσωπικότητες όπως π.χ. (ενδεικτικά) 

ΕΚΤΕΛΕΣΤΙΚΗ ΓΡΑΜΜΑΤΕΙΑ 

Το ρόλο της Εκτελεστικής Γραμματείας, που θα είναι 
και η οργανωτική «ψυχή» της όλης διοργάνωσης και θα 
σηκώσει όλο το βάρος της υλοποίησης των αποφάσεων 
της Κεντρικής Επιτροπής Εορτασμού, θα πρέπει να ανα- 
λάβει ο υπό σύσταση Οργανισμός «ΔΩΔΕΚΑΝΗΣΑ, 50 
Χρόνια», που προβλέπει, ως Όργανα Διοίκησης, Διοικητι¬ 
κό Συμβούλιο, Πρόεδρο και Διευθύνοντα Σύμβουλο. 

Ως προς τις αρμοδιότητες και άλλες διατάξεις, σχετικό 
είναι το σχέδιο καταστατικού που θα πρέπει με τις παρα¬ 


τηρήσεις που θα διατυπωθούν να πάρει την τελική του 
μορφή και να εγκριθεί από το Νομαρχιακό συμβούλιο. 

Πρόεδρος του Οργανισμού προτείνεται να είναι ο Νο¬ 
μάρχης Δωδεκανήσου με αντιπρόεδρο τον πρόεδρο ή εκ¬ 
πρόσωπο της Τοπικής Ένωσης Δήμων και Κοινοτήτων 
Δωδεκανήσου. 

Τα υπόλοιπα , (5 ως 7 το πολύ), μέλη του Διοικητικού 
Συμβουλίου του Οργανισμού θα πρέπει να είναι πρόσωπα 
εγνωσμένου κύρους, εμπειριών και ικανοτήτων με δυνα¬ 
τότητα πλήρους απασχόλησης για όλη τη διάρκεια της 
περιόδου του εορτασμού.Επίσης ο Οργανισμός θα πρέ¬ 
πει να έχει γραμματειακή υποστήριξη σε μόνιμη βάση, 
στέγη και τον απαιτούμενο τεχνικό εξοπλισμό. 

Μετά από διαλογική συζήτηση το Νομαρχιακό Συμβού¬ 
λιο. 

Ομόφωνα απεφάσισε 

Την ίδρυση Νομικού Προσώπου σύμφωνα με τις διατά¬ 
ξεις του άρθρου 21 Ν. 2218/94 με την επωνυμία «Δωδε¬ 
κάνησα 50 χρόνια» και εγκρίνει το παραπάνω καταστατι¬ 
κό αυτού. Εξουσιοδοτεί την Επιτροπή Παιδείας να διορί¬ 
σει το πρώτο Διοικητικό Συμβούλιο. Ψηφίζει πίστωση 
10.000.000 δρχ (ΣΑΝΑ1) 

Ρόδος, 31 Μαΐου 1996 
Ο Πρόεδρος του Νομαρχιακού Συμβουλίου 
ΦΩΤΗΣ ΚΩΣΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



